Íslensk fyrirtæki fá um 6% af rekstrartekjum sínum af sölu í gegnum netið , það er af 68% í gegnum eigin vefsíður og 32% í gegnum almennar sölusíður . Um 430 af 2.023 fyrirtækjum sem tóku þátt í samevrópskri rannsókn , sem Hagstofa Íslands tók þátt í , um viðskipti fyrirtækja í gegnum netið , selja vörur þannig , eða 21% fyrirtækjanna . Undanskilið frá heildarfjöldanum eru fyrirtæki með færri en 10 starfsmenn sem og fyrirtæki í fjármálastarfsemi , landbúnaði , fiskveiðum , skógrækt , eða úrvinnslu hráefna úr jörðu . Í niðurstöðum Hagstofu Evrópusambandsins , Eurostat , fyrir Evrópusambandsríkin 28 árið áður ( 2018 ) er meðahlutfall fyrirtækja sem selja vörur eða þjónustu í gegnum vefsíður eða öpp 16% . Er hlutfallið hæst á Írlandi , eða 30% . Á Norðurlöndunum er hlutfallið 26% í Svíþjóð , 25% í Noregi og Danmörku , og 19% í Finlandi . Árið 2018 greiddu 51% fyrirtækja ( úr sömu rannsókn ) fyrir auglýsingar á netinu . Hjá 73% þeirra var minna en þriðjungur af heildar birtingarkostnaði greiddur til erlendra aðila , hjá 14% fyrirtækja rann einn til tveir þriðjungar birtingarkostnaðar til erlendra aðila og hjá 13% fyrirtækja meira en tveir þriðjungar .